
REFERATUL DE APROBARE A PROIECTULUI DE HOTĂRÂRE

privind  completarea HCL nr. 330/25.07.2023 referitoare la privind darea în exploatare a  mijloacelor fixe intrate în patrimoniul Municipiului Timișoara în baza proiectului ,, Achiziție mijloace de transport public –autobuze electrice 18 m, Brașov, Timișoara” și includerea acestora ca bunuri de retur în contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara”
1. Descrierea situației actuale
Prin HCLMT nr. 388/30.09.2008 s-a aprobat asocierea Municipiului Timişoara prin Consiliul Local, cu sediul în Bvd. C.D. Loga, nr. 1, jud. Timiş cu comuna Ghiroda, comuna Remetea Mare şi comuna Moşniţa Nouă în vederea înfiinţării asociaţiei de dezvoltare intercomunitară "Societatea Metropolitană de Transport Timişoara" în scopul dezvoltării intercomunitare a transportului public de persoane, modificată şi completată prin Hotărârea Consiliului Local al Municipiului Timișoara nr. 299/23.04.2013, Hotărârea Consiliului Local al Municipiului Timișoara nr. 221/23.04.2019 și Hotărârea Consiliului Local al Municipiului Timișoara nr. 419/25.07.2019 privind acordarea unor mandate speciale Asociației de Dezvoltare Intercomunitară "Societatea Metropolitană de Transport Timișoara" pentru delegarea serviciului public de transport.
Ulterior, prin HCLMT nr. 268/22.07.2020 a fost aprobată delegarea către Societatea de Transport Public Timișoara a gestiunii serviciului de transport public local de persoane efectuat pe raza unităților administrativ- teritoriale membre ale Societății Metropolitane de Transport Timișoara, inclusiv dreptul și obligația de a administra și de a exploata infrastructura de transport aferentă serviciului, precum și contractul de delegare a gestiunii serviciilor publice de transport persoane în conformitate cu prevederile Regulamentului (UE) 1370/2007 și cu Avizul emis de Consiliul Concurenței și Avizul emis de Autoritatea Națională de Reglementare pentru Servicii Comunitare de Utilități Publice. 
În scopul executării CSP nr. A.D.I.SMTT.1812/22.07.2020 / STPT.15792/22.07.2020 încheiat între A.D.I. Societatea Metropolitană de Transport Timișoara și Societatea de Transport Public Local Timișoara în numele și pe seama unităților administrativ-teritoriale membre, operatorul are dreptul și obligația de a  utiliza bunurile puse la dispoziție de proprietar (bunuri de retur), reprezentând bunuri de natura domeniului public/privat nou creat sau existent. 

2. Schimbări preconizate și rezultate așteptate
Proiectul „Achiziție mijloace de transport public – autobuze electrice 18 m, Brasov, Timișoara” a demarat la data de 01.10.2019. în baza Ordinului MDLPA nr. 4812. 
În conformitate cu prevederile proiectului, la data de 24.08.2021 a fost încheiat contractul de furnizare nr. SC2021-23747 între Municipiul Timișoara și Karsan Otomotiv Sanayii ve Ticaret A.Ş, în baza căruia se vor furniza pentru Municipul Timişoara un număr de 44 autobuze electrice articulate de 18 m, 44 staţii de încărcare lentă şi 15 staţii de încărcare rapidă.
Obiectivul general al proiectului îl reprezintă promovarea mobilității urbane durabile prin crearea unui sistem de transport public eficient, ecologic și modern în municipiul Timisoara, care să conducă la reducerea cantităților de CO2 și emisii poluante deversate în atmosferă, reducerea numărului de autoturisme în trafic, creșterea numărului de persoane care utilizează transportul în comun cu impact asupra fluidizării traficului rutier, acest obiectiv implică reducerea emisiilor de carbon şi creșterea atractivității transportului public în comun, prin asigurarea de condiții superioare (vehicule moderne, cu podea joasă, 100% electrice cu zero emisii, mai rapide, mai puțin zgomotoase, cu facilități STI – sisteme tehnice inteligent), respectiv prin oferirea alternativelor de transport, descurajarea deplasărilor cu autoturismul personal şi creşterea numărului de persoane care vor utiliza transportul public.
Întruct operatorul STPT SA realizează serviciul de transport public local de persoane prin curse regulate pe raza administrativ-teritorială a Municipiului Timișoara, iar bunurile menţionate anterior fac parte din logistica necesară asigurării transportului public, se impune darea în exploatare către STPT SA a bunurilor identificate în anexa la prezentul refererat, cu respectarea principiului echilibrului financiar al delegarii între drepturile care îi sunt acordate operatorului si obligaţiile care îi sunt impuse
3. Alte informații 
Mijloacele fixe prevăzute în Anexa la prezentul referat sunt bunuri de natura domeniului public și privat al Municipiului Timișoara şi vor fi utilizate de către SC STPT SA ca bunuri de retur (bunuri care la încetarea contractului vor reveni de drept proprietarului – Municipiul Timișoara, gratuit și libere de orice sarcini). Pentru această categorie de bunuri se datorează o redevență calculată anual, pe toată durata contractului de servicii publice, de 0,3% din valoarea mijloacelor fixe puse la dispoziție de UAT Municipiul Timișoara.

4. Concluzii
Faţă de cele prezentate mai sus, consider ca fiind necesar și oportun aprobarea de căte Consiliul Local al Municipiului Timișoara a următoarelor: 
(1) Darea în exploatare către Societatea de Transport Public Local Timișoara, pe durata de valabilitate a contractului de servicii publice nr. A.D.I.SMTT.1812/22.07.2020 / STPT.15792/22.07.2020,  a mijloacelor fixe (autobuze electrice) prevăzute în Anexa 2; 
· Operatorul de transport va prelua de la Municipiul Timișoara mijloacele fixe prevăzute în Anexa, pe bază de process-verbal de predare-primire, în termen de 5 zile de la comunicarea hotărârii;

· Redevența anuală datorată Municipiului Timișoara de către Societatea de Transport Public Local Timișoara este de 0,3% și va fi încasată în conformitate cu prevederile contractului de delegare a gestiunii serviciilor publice de transport persoane nr. A.D.I.SMTT.1812/22.07.2020 / STPT.15792/22.07.2020;
· Autobuzele electrice vor fi utilizate pe următoarele trasee: 
· ruta 13: 2 autobuze electrice; 
· ruta E4: 2 autobuze electrice; .
· ruta M35: 2 autobuze electrice; 
· ruta 40: 4 autobuze electrice; 
· ruta E7: 7 autobuze electrice; 
· ruta 33: 6 autobuze electrice; 
· ruta E1: 5 autobuze electrice; 
· ruta E8: 3 autobuze electrice; 
· ruta 21: 2 autobuze electrice; 
· ruta M44: 1 autobuze electrice; 
· ruta E2: 5 autobuze electrice; 
· ruta M22: 2 autobuze electrice; 
· ruta E3: 3 autobuze electrice.
(2) Mandatarea A.D.I. Societatea Metropolitană de Transport Timișoara, prin reprezentat legal, să semneze în numele și pe seama Municipiului Timișoara actul aditional la contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara”;
· Actul adiţional la contract va fi încheiat în termen de 15 zile de la data comunicării hotărârii şi  o copie conformă a acestuia va fi comunicat Municipiului Timișoara în maxim 3 zile de la data încheierii lui. 

